./data/phi0474/phi005/phi0474.phi005.perseus-lat2.xml
M. Tullius Cicero
quicquid ab horum quopiam captum est, id non modo tibi datum, sed tua manu  numeratum iudicari necesse est  nam si hanc defensionem probabitis,  'non accepit ipse,' licet omnia de pecuniis repetundis iudicia tollatis  nemo umquam reus tam nocens adducetur qui ista defensione non possit uti; etenim cum Verres utatur, quis erit umquam posthac reus tam perditus qui non ad Q  \Muci innocentiam referatur, si cum isto conferatur? neque nunc tam isti  mihi Verrem defendere videntur quam in Verre defensionis temptare rationem